Víťazom behu Okolo Hlbokého Jozef Chrenka
Obecný úrad Hlboké a TJ Hlboké usporiadali v sobotu 5. apríla pre nadšencov rekreačného behu už 18. ročník Behu okolo Hlbokého. Štart i cieľ bol už tradične na futbalovom ihrisku TJ Hlboké. Mužské kategórie mali trať dlhú 9 km, pre juniorov a ženy bola pripravená trať dlhá 4 km. Podujatie je súčasťou Bežeckej ligy Grand prix Záhoria 2008 a Beh okolo Hlbokého bolo jeho druhým podujatím, prvým v tomto roku, nakoľko aj Silvestrovský beh 2007 v Senici sa započítava už do tohto 3. ročníka Grand prix.
Vo veľmi dobrej forme sa predstavil Jozef Chrenka, bežiaci v kategórii nad 50 rokov, ktorý vyhral v absolútnom poradí pred Jaroslavom Hutyrom, ktorý vyhral kat. nad 40 rokov a až tretí dobehol Braňo Černák, víťaz hlavnej kategórie do 40 rokov. Medzi juniormi vyhrali suverénne s veľkým náskokom Adam Hál a Lenka Kubisová.
Preteky slávnostne otvoril a po nich aj ceny odovzdával starosta obce Pavol Holejšovský, ako hostia boli prítomní aj členovia organizačného štábu Grand prix Záhoria Anton Pašteka z Malaciek a Ján Dobiáš z Bor. Mikuláša. O dobrú organizáciu podujatia sa postarali riaditeľ pretekov Miroslav Otépka, tajomníčka Danka Otépková a časomerač Drahotín Nečas.
Výsledky
Muži do 40 rokov (7 pretekárov): 1. Branislav Černák, ŠKP Skalica, 34:39 min., 2. Roman Trnka, INA Skalica, 35:03, 3. Štefan Čuvala, Senica, 36:13, 4. Dušan Oravec, Bratislava, 36:13, 5. Martin Stoličný, Bratislava, 38:55, 6. Ján Jakub, Rohov, 39:29, 7. Roman Švec, Junior Holíč, 41:17.
Muži nad 40 rokov (7): 1. Jaroslav Hutyra, 33:50 min., 2. Vladislav Vydarený, obaja Grafobal Skalica, 35:39, 3. Ján Ujhelyi, Unín, 36:30, 4. Pavol Palkovič, Junior Holíč, 36:34, 5. Ivan Čulen, Grafobal Skalica, 37:41, 6. Peter Jánoš, 38:08, 7. Pavol Otépka, obaja Hlboké, 38:09.
Muži nad 50 rokov (12): 1. Jozef Chrenka, Grafobal Skalica, 33:29 min., 2. Ján Lukáč, ŠKP Skalica, 34:44, 3. Miro Mikula, 34:45, 4. Edo Baumgartner, obaja Radošovce, 38:23, 5. Milan Rízek, TTK Skalica, 39:20, 6. Ferdinand Kocák, Junior Holíč, 39:59, 7. Ján Varmuža, Brezová, 44:07, 8. Jozef Hodáň, Prietrž a Bohuš Duda, Brezová, obaja 45:45, 10. Oto Guček, Grafobal Skalica, 47:57, 11. Vojtech Planka, Malacky, 48:10. Dušan Petrák pre zranenie nedokončil.
Muži nad 60 rokov (5): 1. Michal Janota, Grafobal Skalica, 39:30 min., 2. Adam Remiš, Trnava, 40:19, 3. Ondrej Tirpák, Junior Holíč, 41:04, 4. Miroslav Hajossy, Koválov, 43:08, 5. Jozef Sloboda, Trnava, 46:58.
Ženy do 35 rokov (2): 1. Erika Štefková, Grafobal Skalica, 16:18 min., 2. Danka Dobiášová, JC Bor. Mikuláš, 18:10.
Ženy nad 35 rokov (1): 1. Zuzana Stoličná, Bratislava, 18:02.
Juniori (6): 1. Asdam Hál, 15:41 min., 2. Milan Piróg, 16:51, 3. Marek Kakara, 18:03, 4. Juraj Jakubík, všetci RDDM Sološnica, 18:22, 5. Daniel Ďurec, 22:25, 6. Vladimír Chorváth, obaja Hlboké, 23:42.
Juniorky (5): 1. Lenka Kubisová, Plav. Mikuláš, 18:42 min., 2. Viera Vaňková, 21:11, 3. Nikola Burajová, obe JC Bor. Mikuláš, 25:02, 4. Alexandra Markovskaja, 26:46, 5. Kristína Hradská, obe Hlboké, 27:11.
JOZEF KOMORNÝ